ສະພາບການຂອງ ເສລີພາບໃນວົງການຂ່າວ ຂອງໂລກ ຊຸດໂຊມລົງ ຢ່າງຫຼວງຫຼາຍ ໃນປີ 2014
ອົງການ Freedom House ກ່າວວ່າ ໄພຂົ່ມຂູ່ຕໍ່ສື່ມວນຊົນ ເປັນການທ້າທາຍ ທີ່ແຂງແຮງ ຕໍ່ຄ່ານິຍົມ ປະຊາທິປະໄຕ ໃນທົ່ວໂລກ.
ເສລີພາບຂອງວົງການຂ່າວໃນໂລກ ໄດ້ຫລຸດລົງໃນປີແລ້ວນີ້ ສູ່ ລະດັບຕໍ່າສຸດ ໃນຮອບດົນກວ່າໜຶ່ງທົດສະວັດ ອີງຕາມລາຍງານ ສະບັບໜຶ່ງທີ່ອອກອອກເຜີຍແຜ່ເມື່ອທ້າຍເດືອນເມສາຜ່ານມາ ໂດຍອົງການຕິດຕາມເບິ່ງສະພາບການດ້ານສິດທິມະນຸດນາໆຊາດ Freedom House ນັກຂ່າວວີໂອເອ William Gallo ມີລາຍລະ ອຽດ ດັ່ງສິງຈະນຳມາສະເໜີທ່ານ ລາຍງານການສຳຫລວດປະຈຳປີຂອງອົງການ Freedom House ກ່າວວ່າ ບັນດານັກຂ່າວໃນທົ່ວໂລກ ປະເຊີນກັບຂໍ້ຈຳກັດຮັດແຄບນາໆປະການ ທີ່ວາງຕໍ່ເຂົາເຈົ້າໂດຍກຳລັງ ຕ່າງໆ ຮວມທັງພວກລັດຖະບານຜະເດັດການ ພວກກໍ່ການຮ້າຍ ແລະເຈົ້າຂອງສື່ມວນຊົນທີ່ຫວັງຜົນປະໂຫຍດ ດ້ານທຸລະກິດ ພວກທີ່ກະທຳຜິດຮ້າຍແຮງທີ່ສຸດໃນບັນຊີຂອງອົງການ Freedom House ທີ່ຈັດລະດັບ 199 ປະເທດຫຼືດິນແດນ ກໍແມ່ນເກົາຫຼີເໜືອ Uzbekistan, Turmenistan, Belarus, ຄິວບາ ຊີເຣຍ ອີຣ່ານ ແລະໄຄຣເມຍ ນໍເວ ສະວີເດັນ ແລະ Belgium ແມ່ນຢູ່ໃນອັນດັບ ທີ່ສູງສຸດຢູ່ໃນບັນຊີ ອົງການ Freedom House ກ່າວວ່າ ເວົ້າລວມແລ້ວ ມີພຽງແຕ່ 14 ເປີເຊັນເທົ່ານັ້ນຂອງປະຊາກອນໂລກ ທີ່ອາໄສຢູ່ໃນພວກປະເທດທີ່ເສລີ “ບ່ອນທີ່ມີການລາຍງານຂ່າວດ້ານການເມືອງທີ່ແຂງແຮງ ຄວາມປອດໄພຂອງນັກຂ່າວໄດ້ຮັບການຄ້ຳປະກັນ ການແຊກແຊງຂອງລັດເຂົ້າໃນກິດຈະການສື່ມວນຊົນມີໜ້ອຍ ແລະວົງການຂ່າວບໍ່ຕົກຢູ່ພາຍໃຕ້ຄວາມກົດດັນທາງດ້ານກົດໝາຍ ຫຼືເສດຖະກິດທີ່ໜັກໜ່ວງ ” ລາຍງານສະບັບນີ້ ໃຫ້ເຫດຜົນ ກ່ຽວກັບການຕົກຕ່ຳລົງໃນເສລີພາບຂອງວົງການຂ່າວ ວ່າເປັນຍ້ອນການເພີ້ມທະວີຂຶ້ນຂອງກົດໝາຍທີ່ ຈຳກັດຮັດແຄບຕໍ່ວົງການຂ່າວ ແລະວ່າ ມີຢູ່ເລື້ອຍໆທີ່ພວກກົດໝາຍເຫຼົ່ານີ້ ໄດ້ຖືກຮັບຜ່ານເອົາຢ່າງໂຈ່ງແຈ້ງ ຍ້ອນເຫດຜົນທາງດ້ານຄວາມປອດໄພແຫ່ງຊາດ ອີກເຫດຜົນໜຶ່ງທີ່ຖືກອ້າງວ່າ ເປັນສາເຫດຂອງການຊຸດໂຊມລົງຂອງເສລີພາບສື່ມວນຊົນ ກໍຄືຄວາມບໍ່ສາມາດຂອງພວກນັກຂ່າວທ້ອງຖິ່ນ ແລະນັກຂ່າວຕ່າງປະເທດ ໃນການເຂົ້າຫາແລະໄປລາຍງານຂ່າວຢ່າງເສລີໄດ້ ໃນຫຼາຍໆເຂດ ເຊັ່ນຢູ່ບອ່ນທີ່ມີການປະທ້ວງ ແລະໃນເຂດສົງຄາມນັ້ນ ລາຍງານສະບັບນີ້ ເວົ້າໃນທາງລົບເປັນສ່ວນໃຫຍ່ ກ່ຽວກັບເຫດການ ຕ່າງໆທີ່ເກີດຂຶ້ນໃນ ພາກຕາເວັນອອກາງ ແລະໃນອາຟຣິກາເໜືອ ບ່ອນທີ່ຄື້ນຟອງແຫ່ງການປະທ້ວງ ທີ່ເອີ້ນວ່າ ລະດູບານໃໝ່ອາຫຣັບ ຫຼື Arab Spring ບໍ່ໄດ້ຍັງຜົນຫຍັງໃຫ້ເກີດຄວາມກ້າວໜ້າຫລາຍ ປານໃດ ໃນຮູບຂອງການມີເສລີພາບເພີ້ມຂຶ້ນນັ້ນ ອົງການ Freedom House ເວົ້າວ່າ “ຫຼັງຈາກໄດ້ຮັບຄວາມກ້າວໜ້າຄັ້ງປະຫວັດສາດ ໃນພາກຕາເວັນອອກກາງໃນປີ 2011 ນັ້ນແລ້ວ ກໍມີພຽງປະເທດດຽວເທົ່ານັ້ນ ທີ່ສືບຕໍ່ທຳຄວາມຄືບໜ້າໄປສູ່ການບັນລຸຄຳ ໝັ້ນສັນຍາຂອງ Arab Spring ປະເທດນັ້ນກໍຄື Tunisia ທີ່ໄດ້ທຳຄວາມກ້າວໜ້າຫລາຍກ່ວາປະເທດອາຫຣັບອື່ນໃດ ໃນໄລຍະໜຶ່ງທົດສະວັດປາຍຜ່ານມາ ແຕ່ລາຍງານກ່າວວ່າ ເຖິງຢ່າງໃດ Tunisia ກໍ ຍັງເສລີເປັນບາງສ່ວນເທົ່ານັ້ນ ” ມີພຽງແຕ່ 2 ເປີເຊັນເທົ່ານັ້ນຂອງປະຊາຊົນຢູ່ໃນພາກຕາເວັນອອກກາງ ແລະອາຟຣິກາເໜືອ ທີ່ອາໄສຢູ່ໃນສະພາບແວດລ້ອມຂອງວົງການຂ່າວທີ່ເສລີ ອີງຕາມການປະເມິນຂອງອົງການ Freedom House ລາຍງານໄດ້ເນັ້ນໂດຍສະເພາະ ໃສ່ການຕົກຕ່ຳລົງ ໃນປະເທດອີຈິບ ລີເບຍ ຊີເຣຍ ແລະ ອີຣັກ ຊຶ່ງເປັນພວກປະເທດທີ່ໄດ້ເຫັນການເຄື່ອນໄຫວຂອງພວກຫົວຮຸນແຮງເພີ້ມທະວີຂຶ້ນ ໃນຮອບປີທີ່ຜ່ານມາ ຢູໃນທະວີບອາເມຣິກາ ລາຍງານໃຫ້ຂໍ້ສັງເກດເຖິງການຖອຍຫລັງຄືນໃນເສລີພາບ ຢູ່ໃນປະເທດ Honduras, Peru, Venezuela, Mexico ແລະ Ecuador ຄິວບາກໍໄດ້ຖືກຈັດຢູ່ໃນລະດັບຕ່ຳເຊັ່ນກັນ ເຖິງແມ່ນສະຫະລັດໄດ້ເຄື່ອນໄຫວ ເພື່ອເປີດສາຍພົວພັນທາງການທູດຄືນ ກັບປະເທດຄອມມິວນິດແຫ່ງນີ້ ກໍຕາມ ລາຍງານໃຫ້ຂໍ້ສັງເກດຕື່ມວ່າ ເຖິງແມ່ນໄດ້ມີການປ່ອຍໂຕພວກນັກໂທດການເມືອງ ກວ່າ 50 ຄົນ ໃນທ້າຍເດືອນທັນວາ ປີຜ່ານມານີ້ ກໍຕາມ ແຕ່ກໍຍັງມີນັກຂ່າວຫຼາຍຄົນ ຖືກຂັງຄຸກຢູ່ໃນລະຫວ່າງປີ 2014 ນັ້ນ ແລະການກວດກາຂ່າວຂອງທາງການກໍຍັງມີຢ່າງແຜ່ຫຼາຍ ເຮັດໃຫ້ຄິວບາເປັນປະເທດ ທີ່ມີເສລີພາບດ້ານການຂ່າວໜ້ອຍທີ່ສຸດໃນຂົງເຂດ ດ້ວຍຄະ ແນນ ພຽງ 91 ຢູ່ເອເຊຍນັ້ນ ກໍມີເກົາຫຼີເໜືອ ທີ່ເປັນປະເທດທີ່ຈຳກັດຮັດແຄບເສລີພາບດ້ານການຂ່າວຫລາຍທີ່ສຸດຂອງໂລກ ແລະ  ຫວຽດນາມ ກັບ ຈີນ ຊຶ່ງເປັນພວກປະເທດທີ່ກວດກາແລະຄວບຄຸມວົງການຂ່າວແຕ່ປະວັດສາດມາແລ້ວ ທ່ານນາງ Vanessa Tucker ເປັນຮອງປະທານຝ່າບວິເຄາະຂ່າວ ຂອງອົງການ Freedom House ທ່ານນາງ Tucker ກ່າວວ່າ ມຽນມາກໍໄດ້ປະສົບກັບການຕ່າວປີ້ນຂອງເສລີພາບໃນວົງການຂ່າວ ໃນປີ 2014 ນັ້ນ ລຸນຫຼັງໄດ້ມີການປັບປຸງໃຫ້ດີຂຶ້ນມາໄດ້ຫຼາຍປີ ຫຼັງຈາກການຍຸດຕິລົງຂອງການປົກຄອງໂດຍກົງ ຂອງທະຫານ ໃນປີ 2011 ທ່ານນາງ Sarah Cook ເປັນນັກວິເຄາະອາວຸໂສຝ່າຍຄົ້ນຄວ້າກ່ຽວກັບເອເຊຍຕາເວັນອອກ ຂອງ Freedom House ທ່ານນາງ Sarah Cook ກ່າວວ່າ Freedom House ກ່າວວ່າ ເຂດ Eurasia ຍັງເປັນເຂດທີ່ຂີ້ຮ້າຍ ທີ່ສຸດຂອງໂລກ ສຳລັບເສລີພາບໃນວົງການຂ່າວ ໂດຍໃຫ້ຂໍ້ສັງເກດໂດຍສະເພາະ ເຖິງການຕົກຕ່ຳລົງຢູ່ຣັດເຊຍ ສ່ວນຢູໂຣບນັ້ນ ກໍຍັງເປັນພາກພື້ນທີ່ໄດ້ຮັບຄະແນນສູງທີ່ສຸດຈາກ Freedom House ແຕ່ເຖິງຢ່າງໃດ ຂົງເຂດດັ່ງກ່າວກໍໄດ້ປະເຊີນກັບການຕົກຕ່ຳລົງຫຼາຍທີ່ສຸດ ອັນດັບສອງຂອງຕົນ ໃນຮອບທົດສະວັດທີ່ຜ່ານມາ ຢ່າລືບ graph ນີ້